laion/Wikipedia-Exotic huggingface dataset:
דוד צ'רקסקי

דוד (דודו) צ'רקסקי (30 בספטמבר 1925 – 20 באפריל 1948) היה מפקד מחלקה בגדוד השלישי של הפלמ"ח שנהרג בהתקפה על מצודת כ"ח במלחמת העצמאות. בעקבות שירו של חיים חפר "דודו", הפכה דמותו לסמל של דור הפלמ"ח (למרות שהשיר נכתב עוד לפני נפילתו ולא ישירות עליו). צ'רקסקי נולד בחיפה וגדל בכפר אז"ר. בן למשה ראובן צ'רקסקי, איש העלייה השנייה והגדוד העברי וחנה (לבית אפשטיין), ממגיני תל חי. בשנת 1942 סיים בית ספר מקצועי ע"ש מקס פיין כחרט והתגייס כנוטר למשטרת היישובים העבריים, בה שירת כשנתיים. בשנת 1944 התגייס לפלמ"ח ומונה למפקד מחלקה. הוא היה בין מקימי רמות נפתלי ומבוני המבצר במקום ושימש מוכתר היישוב. הוא השתתף בפריצה למחנה המעצר בעתלית, בפיצוץ תחנות הרדאר בגבעת אולגה ועל הכרמל, בליל הגשרים ובשחרור מעפילים שנעצרו בסוריה. עם פרוץ מלחמת העצמאות שירת בגדוד השלישי של הפלמ"ח, לימים בחטיבת יפתח, ולחם בקרבות הגליל העליון. הוא השתתף בפשיטה על הכפר הערבי סעסע ופיקד על הדיפת ההתקפה הגדולה על להבות הבשן, על הדיפת התקפות על יישובי החולה ועל פיצוץ כפרים ערביים בגליל העליון. ב-20 באפריל 1948 השתתף בהתקפה השנייה על משטרת נבי יושע. כמפקד מחלקת הפריצה, פרץ עם המטען שנועד להבקיע את קיר המצודה, אך נפצע מרימון שהושלך על ידי מגניה. בהיעדר דרך להגביה את המטען מעל היסודות המבוטנים של המבנה, הוא קרא לאנשיו להפעיל אותו על כתפיו, אולם הם סירבו. הוא נהרג ליד החומה ונקבר בקבר אחים בבית הקברות בנבי יושע. אחרי מותו הוענקה לו דרגת סגן. עוד בחייו של צ'רקסקי, כתב ידידו, חיים חפר, שיר למחזה "הוא הלך בשדות", בשם "דודו". השיר, בלחנו של אלכסנדר אוריה בוסקוביץ', לא נכנס לבסוף להצגה ובוצע לראשונה על ידי הלהקה הצבאית הארצית כבר במהלך מלחמת העצמאות. יוסף מילוא, במאי ההצגה ומי שהזמין את השיר ממחבריו, חשב שהוא כבד מדי ולכן לא שילב אותו בגרסה הראשונה של ההצגה. עם השנים הוצג המחזה פעמים רבות. בשנת 1956 עלתה הפקה חדשה, ובה, לאור הצלחת השיר בציבור, שולב שוב "דודו". מאז השיר מבוצע בכל הפקות ההצגה. השיר הפך עם הזמן לאחד מסמלי יום הזיכרון ותרם לקיבוע דמותו של הפלמ"חניק בזיכרון הלאומי הישראלי.[דרוש מקור] עם השנים, ולאור הצלחתו של השיר, התקיימו ויכוחים רבים בערוצי תקשורת שונים, בהרצאות ובסיורים במצודה, על הקשר בין השיר ודמותו של דודו. בראיון משנת יובל המדינה סיפר חפר לבטאון המועצה האזורית הגליל העליון, כנראה לראשונה, שהשיר לא נכתב על דודו. בראיון הוא מצוטט: "כתבתי אותו ב-1946 למחזה 'הוא הלך בשדות' על בסיס דמותו של אורי גיבור הספר". עם זאת, לאור הקשר האישי בין חפר ודודו, ולאור הצלחתו הגדולה של השיר, הקדיש אותו המחבר לדמותו, והעניק עותק חתום ומוקדש למשפחתו. דודו, מאת חיים חפר "אִתָּנוּ הָלַךְ בַּמַּסָּע הַמְּפָרֵךְ אִתָּנוּ סִיֵּר הוּא בַּגְּבוּל בַּקוּמְזִיץ הָיָה מְזַמֵּר וְעוֹד אֵיךְ אִתָּנוּ סָחַב מִן הַלּוּל... הַגִּישׁוּ פִינְגָּ'אן וְהַגִּידוּ: הֲיֵשׁ עוֹד פַּלְמַחְ'נִיק כְּמוֹ דּוּדוּ?" (הבית השני בשיר) מילות השיר "דוד צ'רקסקי" באתר שירונט קורות החיים של דוד צ'רקסקי, באתר "יזכור" של משרד הביטחון דוד צ'רקסקי, באתר הפלמ"ח על דודו צ'רקסקי באתרה של נתיבה בן-יהודה דוד תדהר (עורך), "משה ראובן צ'רקסקי", באנציקלופדיה לחלוצי הישוב ובוניו, כרך ז (1956), עמ' 2934 חוברת הדיסק "הימים האחרים - משיריו היפים של חיים חפר" רונית יהל, הקרב הזה נועד מראש לכשלון, "על הצפון", 22.1.1998
סנאפדרגון

"סנאפדרגון" (באנגלית: Snapdragon, מילולית: לוע הארי) היא משפחה של מערכות על שבב (Soc - System on a Chip) של חברת "קוואלקום" המבוססות על ארכיטקטורת ARM. חלק מהמעבדים הכלולים בשבב ה-Snapdragon מבוססים על ליבה שתוכננה על ידי ARM, ואילו אחרים פותחו באופן עצמאי על ידי "קוואלקום", תוך התבססות על ארכיטקטורת ARM. לשבבי "סנאפדרגון" הראשונים הייתה ליבה מתכנון ARM וליבה מתכנון עצמאי של "קוואלקום" המכונה Scorpion (עקרב), ונמצאת בשימוש בדגמים רבים בשלוש הסדרות הראשונות במשפחה. בסדרה הרביעית הוחלפה ליבה זו בליבה המכונה Krait. השבבים כוללים מאיץ גרפי שתוכנן גם הוא על ידי "קוואלקום" ומכונה "אדרנו" (Adreno). ארבע סדרות המוצרים של "סנאפדרגון": S1 - חד-ליבתי עד 1GHz S2 - חד-ליבתי עד 1.4GHz S3 - כפולי-ליבה עד 1.7GHz S4 - כפולי ומרובעי ליבות (מרובעי הליבות מכונים: Snapdragon S4 Pro: עד 1.7GHz מרובעי או כפולי ליבות - מבוססי ליבת Krait), בחלקם מבוססי ליבת Krait 810,808 - מתומני-ליבה עד 2GHz, מבוססי ליבת Cortex™ A57 ובעלי תמיכה במסכים בעלי רזולוציית UHD (המכונה גם 4K) ותמיכה פי 10 בדור רביעי (LTE) 800 - מרובעי-ליבה עד 2.3GHz, מבוססי ליבת Krait 400 ובעלי תמיכה במסכים בעלי רזולוציית UHD (המכונה גם 4K) 600 - מרובעי-ליבה עד 1.9GHz, מבוססי ליבת Krait 300 400 - כפולי-ליבה מבוססי ליבת Krait עד 1.7GHz או מרובעי ליבה (מבוססי ליבת ARM Cortex™ A7) עד 1.4GHz 200 - מרובעי-ליבה (מבוססי ליבת ARM Cortex™ A5 או A7) עד 1.4GHz. שבבי "סנאפדרגון" (דגם MSM8255T מסדרה S2) היו בשימוש, בין השאר, במכשירי סמסונג גלקסי S פלוס. שבבי ה-600 נמצאים בשימוש במכשירי הדגל שהוצעו באמצע 2013, ביניהם HTC One ו-סמסונג גלקסי S4 (בחלק מגרסאותיו). שבבי סדרת ה-800 הוצעו במכשירים שיצאו בקיץ 2013, ביניהם Sony Xperia Z Ultra, LG G2, נקסוס 5 וסמסונג גלקסי S4 (בגרסת קוריאה הדרומית). וכן בשנים הבאות, בשנת 2016 שווקו עם שבב 820: סמסונג גלקסי S7 (בחלק מהגרסאות), LG G5,‏ mi5 של שיאומי ועוד. מדיה וקבצים בנושא סנאפדרגון בוויקישיתוף אתר האינטרנט הרשמי של סנאפדרגון (באנגלית אמריקאית) סנאפדרגון, ברשת החברתית אקס (טוויטר) קוואלקום מעדכנת מותג: מציגה את סנאפדרגון S1, S2, S3 ו-S4 אנאנדטק, שלישי באוגוסט 2011. מפרטי מוצרי סנאפדרגון - מתוך אתר קוואלקום
רודרנר רקורדס

Roadrunner Records היא חברת תקליטים אמריקאית מוערכת, המתרכזת בעיקר במטאל לסוגיו. החברה היא חברת-בת של ענקית ההקלטות Warner Music Group. החברה הוקמה בשנת 1980 תחת השם 'Roadrunner Records' בהולנד. כוונתה העיקרית הייתה עידוד מוזיקאים צפון אמריקאים לבוא ולהקליט באירופה. בשנת 1986, החברה הקימה מטה נוסף בניו יורק, ולאחר מכן באנגליה, גרמניה, צרפת, יפן, אוסטרליה, דנמרק, ולבסוף גם בקנדה. ההצלחות הראשונות הגיעו מהאלבומים של להקת המטאל הדנית King Diamond, להקת הת'ראש מטאל Annihilator, ואף מטאליקה. בשנות ה-90, המשיכה הלהקה להחתים להקות דוגמת "Life of Agony"‏ "Machine Head"‏, "Suffocation" ועוד. במשך שנות ה-90, מספר להקות שהיו חתומות בלייבל הצליחו להגיע אל המיינסטרים, מה שהיווה פריצת דרך בחשיפה של הז'אנר, שלרוב הוגדר כמחתרתי. בשנת 1993, האלבום הראשון שהיה חתום בלייבל, "Chaos A.D" של להקת המטאל הברזילאית ספולטורה, רשם היסטוריה ונכנס למצעד 40 האלבומים הטובים של השנה במדרג הבילבורד היוקרתי. היסטוריה נוספת רשמה להקת "Type O Negative", כשאלבומה "Bloody Kisses" הוכר במעמד זהב על ידי ה-RIAA האמריקאי. בנוסף, זו הייתה הלהקה הראשונה שזכתה להשמעות ברדיו. בשנת 2000, סליפנוט הייתה הראשונה שזכתה במעמד פלטינום מאותו ארגון. ב-18 בדצמבר 2006, Warner Music Group חתמה עם החברה על הסכם רכישה, לפיו רוב הרכוש הפרטי של (Roadrunner (73% ירכש. העסקה הושלמה ב-29 בינואר 2007, ו־Roadrunner הוכרזה רשמית כחברת בת של Warner Music Group. ב-11 ביוני 2008, זכתה Roadrunner בתואר "לייבל המטאל הטוב ביותר" על ידי המגזין "Metal Hammer", ומאז זכתה עוד ארבע פעמים רצופות בהמשך. עם זאת, חברת Roadrunner הואשמה רבות בתור לייבל המקדם ז'אנרים מסוימים ו'אופנתיים', תוך רמיסת הלהקות האחרות שאינן כאלה, דוגמת Obituary, Deicide, Death, Gorguts, ו-Pestilence אשר עזבו או פוטרו מהלייבל לאחר שלא קודמו. אחת הלהקות הראשונות שחתמו בחברה, להקת King Diamond, עזבה את הלייבל בטענה שלכאורה אינה מקבלת מהחברה את התמיכה לה היא ראויה. להקת "Type O Negative" עזבה את הלייבל בשנת 2006 לאחר ויכוח על הפצת אחד האלבומים שלהם. בשנת 2008 ביקשה החברה מהזמרת אמנדה פאלמר לערוך את אחד הקליפים שלה על מנת שתיראה רזה יותר, מה שגרם לסערה גדולה בקרב מעריציה. בשנת 2010 הודיעה הזמרת בעמוד הטוויטר שלה שהיא פוטרה מהלייבל. התגובות האחרונות על היחס המזלזל של הלייבל מגיעות באופן תדיר מאחת מהלהקות הגדולות החתומות בלייבל, Megadeth. חברת Roadrunner, יחד עם חברת-האם Warner Music Group בעיצומו של סכסוך משפטי עם בעלי אתר הסרטונים הגדול בעולם, YouTube, עד כדי ביטול ומחיקת החשבון שלהם באתר. עם זאת, מרבית הסרטונים עדיין ניתנים לצפייה באתר. ב-11 בנובמבר 2010 הודיעה Warner Music Group שהאחוז הפרטי הנותר של חברת Roadrunner נרכש, אך עם זאת השם Roadrunner יישאר כמותג פרטי. ב-26 באפריל, הודיעה החברה על קיצוצים נרחבים בפעילותה, תוך סגירת סניפיה בבריטניה וקנדה, וקיצוצים נרחבים בשאר סניפיה בעולם. עוד נודע שהסניף בהולנד קרוב לסגירה, ושמנכ"ל החברה, Cees Wessels מתפטר מתפקידו. נייטוויש ניקלבק Killswitch Engage סליפנוט אופת' משין הד דרים ת'יאטר סאפאקיישן מגאדת' Within Temptation קורן דיליין אתר האינטרנט הרשמי של רודרנר רקורדס רודרנר רקורדס, ברשת החברתית פייסבוק רודרנר רקורדס, ברשת החברתית אקס (טוויטר) רודרנר רקורדס, ברשת החברתית אינסטגרם רודרנר רקורדס, סרטונים בערוץ היוטיוב
דמטריוס

דמטריוס (מיוונית עתיקה: Δημήτριος) הוא שם פרטי לגבר. לשם הטיות רבות כמו דמטרי (או: דימטרי), דימטריו ואחרים. השם נפוץ בכל רחבי העולם, אך בעיקר בעמים הסלאבים והיווניים. מקור השם הוא מהאלה היוונית דמטר (Δημήτηρ ביוונית עתיקה), שמשמעות שמה הוא "אם האדמה". האם התכוונתם ל... דמטריוס מפלרום – נואם אתונאי ומדינאי מהמאה ה-4 לפנה"ס, הקים את הספרייה הגדולה של אלכסנדריה דמטריוס פוליורקטס – היה מצביא ומלך מוקדון בתחילת המאה ה-3 לפנה"ס דמטריוס הנאה – היה בנו של דמטריוס פוליורקטס ובעלה הראשון של ברניקי השנייה מלכה מבית תלמי דמטריוס הכרונוגרף – היסטוריון יהודי שכתב ביוונית בסוף המאה ה-3 לפנה"ס דמטריוס הראשון סוטר – היה מלך הממלכה הסלאוקית במאה ה-2 לפנה"ס דמטריוס השני ניקטור – היה בנו של דמטריוס הראשון ואחיו של אנטיוכוס השביעי היה מלך בממלכה הסלאוקית במחצית השנייה של המאה ה-2 לפנה"ס דמטריוס השלישי (איוקארוס) – היה מלך בממלכה סלאוקית בין השנים 95-87 לפנה"ס דמטריוס, קיסר אתיופיה – היה קיסר אתיופיה בתחילת המאה ה-19 אישים ששמם הפרטי הוא דמטריוס
ליוואן

ליוואן (בערבית: ليوان; בפרסית: iwān) הוא חדר מרכזי בבית. הוא יכול להיות סלון, חדר שחזיתו פתוחה, מבואה, מפתח עם קמרון, או מרפסת. המבנה האדריכלי נמצא בבתים באזור הלבנט, לרוב במבנים הפתוחים אל החוץ, והוא תחום בשלושה קירות ופתוח לגמרי בחזיתו ובה קשת או קורת עץ התומכת בתקרה. ייחודו של החלל בכך שהוא מאפשר צפייה אל המרחב בסמוך לו, הגן, החצר הפנימית או הנוף, תוך שמירה על נוחות של מתחם מוצל ומוגן. המבנה שימש להסעדה ולאירוח, ולאורך קירותיו הונחו ספות נמוכות, מחצלות ושטיחים פרושים ואזור המזרנים והכריות לאורך הקירות נקרא אזור הדיוואן. בחלק מהבתים, עוצב ליוואן ללא תקרה, פתוח אל חלל הבית הדו קומתי, או שתקרתו הייתה מוזזת; המבנה האדריכלי המסורתי של בתי ליוואן, מונח שהשתרש בעברית בת זמננו (אולם שמו הערבי של בית שכלל ליוואן הוא "בית אל ספן"). השפיע על האדריכלות המודרנית. בצורתו הבסיסית, היסטוריית מבני הליוואן מתוארכת לפני למעלה מ-2,000 שנה בעת העתיקה. בתחילה המבנה היה מרפסת מקורה הנתמכת בקירות וחצר בחזיתו. בצורתו המורכבת יותר, הליוואן מורכב מאולם כניסה גדול וטקסי בחלקו הקדמי של המתחם, מחולק לשלושה חלקים, ומוקף בשתי ליוואנים קטנים יותר. אחורי הבית נפתח אל חצר ובה שורת עמודים שממנה ישנה גישה אל החדר הראשי והדירות הפרטיות, עם סימטריה משני צדי הציר המרכזי של המבנה. במרבית המקרים הליוואן נבנה כבניין חד קומתי או כמספר בתים בעלי קומת מסד או קומת שירותים. סוג אחד של בית ליוואן הוא בעל שלוש קשתות או "האולם המרכזי בבית" (Central Hall House), כפי שטבע פרידריך ראגט (Ragette) בשנת 1974. הוא ידוע גם בשם "הבית המסורתי" או "בית ערבי עות'מאני מהתקופה המאוחרת" בחיפה או "בית ביירותי" במרסין. בית זה מאופיין בחדר אירוח מרכזי מוקף חדרי מגורים, החדר המרכזי פתוח לחזית המבנה בחלון גדול המחולק לשלושה חלונות בעלי קמרון. המעבר מהבית לאזור האירוח היא גם כן דרך פתח שלוש קשתות הנישא על ידי שני עמודים. בחדר האירו היה מזרנם וכריות מסודרים לאורך הקירות ואמצעי חימום במרכז. מודל של בית לבנטיני מהמאה ה-19 בן שלוש קשתות עם וריאציות אזוריות רבות נמצא באזורי החוף של לבנון, סוריה, ארץ ישראל וטורקיה. דוגמאות מייצגת של בית ליוואן נפוצות בשכונת טלביה וקטמון בירושלים, ביפו, עכו, נצרת, בערי הגדה המערבית, בעזה ובבית האימאם בחברון. מבנים בדרום ירושלים, שהוקמו בתקופת המנדט וילה אמין ג'מל בית קרן קרב (וילה כתאנה) וילה הארון א-רשיד מכון ישראלי לפסיכואנליזה וילה שרקסי דוד קרויאנקר, אדריכלות בירושלים, הבנייה הערבית מחוץ לחומות, ירושלים: הוצאת כתר, מכון ירושלים לחקר ישראל, 1985. מדיה וקבצים בנושא ליוואן בוויקישיתוף Research Group on the Architecture of the Levant (באנגלית) Lebanese Domestic Vernacular, באתר architectureweek (באנגלית) הבית הערבי הארץ ישראלי, באתר "אנשים ישראל" אדריכלות בנצרת(הקישור אינו פעיל, 21 במרץ 2022), באתר "עמותת נצרת לתרבות ותיירות" "קומת מסד" - חלל מכוסה תקרה אשר - נמצא בין שתי שורות עמודים או יותר; יכול שיהיה מוקף קירות, כולו או מקצתו; גבהו מהרצפה, ובאין רצפה - מפני הקרקע שבו, ועד תחתית התקרה קטן מ-2.20 מטרים; אם הרצפה או פני הקרקע או התקרה האמורים אינם אופקיים, יהיה גבהה של קומת המסד הממוצע האריתמטי של הגבהים הקיימים בה; מתוך אתר לביקורת מבנים
שמורת הר מירון

שמורת הר מירון היא שמורת טבע מוכרזת בגליל המהווה את שמורת הטבע הגדולה בצפון ישראל, כששטחה הוא 90,596 דונם. השמורה הוכרזה ב-9 בדצמבר 1965, ועברה מספר הרחבות וגריעות שטחים מאז. השמורה היא מהגדולות והוותיקות בשמורות הטבע בארץ ישראל. השמורה הוכרזה כשמורת יער על ידי השלטון הבריטי בשנת 1942, ונכללה במאי 1956 בתוכנית להכרזה על 50 שמורות טבע בישראל שהציג המדור להגנת הטבע בשיתוף עם אגף התכנון במשרד הפנים והחברה להגנת הטבע. השמורה הוכרזה רשמית על ידי רשות הטבע והגנים בשנת 1965 על שטח של כ-84,000 דונם. בתחומי השמורה נמצאה המובלעת – הכפר בית ג'ן וסביבתו. מאז השתנו גבולות השמורה כמה פעמים עקב גריעת שטחים הצמודים ליישובים (בעיקר בית ג'ן וחורפיש) והוספת כמה שטחי טבע שלא נכללו בגבולות השמורה הראשונים. במשך השנים ניטש מאבק על שימור השמורה מול מספר יישובים שנמצאים בתוכה או על גבולה. בייחוד התפרסם מאבקם של אנשי הכפר בית ג'ן להרחיבו ולבנות דרך לכפר חורפיש. גם התיישבות הבודדים חמדת ימים נאבקה שנים רבות על קיומה בתוך השמורה. מלבד יישובים אלו, בנה צה"ל בסיסים בלב השמורה, כולל יחידת הבקרה האזורית (יב"א) הצפונית של חיל האוויר על פסגת ההר. במהלך מלחמת לבנון השנייה נפלו קטיושות רבות בהר מירון וביישובים הסמוכים לו, וגרמו לשריפות גדולות באזור. בין היונקים החיים בשמורה נמצאים: חזיר בר, תן זהוב, זאב הודי, שועל מצוי, גירית מצויה, נמנמן עצים, דלק הסלעים ומיני עטלפי חרקים שונים השוכנים בשפע המערות שמציעה השמורה. בעבר חיו בשמורה היחמור הפרסי ואייל הכרמל, אך הם נכחדו מזה זמן רב, ובשנים האחרונות הושבו היחמורים לשמורת הר סאסא הסמוכה. אחד הזוחלים החיים בשמורה הוא הלטאה הירוקה. כשישה מתוך שבעת מיני דו-החיים החיים בישראל חיים בשמורה בניהם הסלמנדרה הכתומה. השמורה מתאפיינת בחורש ים-תיכוני מגוון. ייחודה של השמורה בפרט והר מירון בכלל הוא בזה שהיא מהווה גבול תפוצה דרומי לצמחים רבים שמייצגים את הצומח בהרי טורקיה ולבנון. בין מיני הצמחים והשיחים החיים בשמורה נמצאים: אלון מצוי, אלה ארץ-ישראלית, קטלב מצוי, אלון התולע, אגס סורי, שזיף הדוב וכן מינים נדירים כמו חוזרר החורש וערער ארזי. מיני צומח אחרים החיים בשמורה הם: אדמונית החורש, בן-חורש רחב-עלים, רצועית הגליל, סתוונית בכירה, כרכום נאה, חלמונית גדולה, רקפת יוונית, אירוס הלבנון, יקינתון מזרחי ועוד. שמורת הר מירון, באתר רשות הטבע והגנים שמורת הר מירון, באתר טבע ונופים בישראל מיטל שרעבי, ‏חורש טבעי ונופים קסומים: מסלול מעגלי מושלם בשמורת הטבע הר מירון, באתר מעריב אונליין, 7 בדצמבר 2018 יוכרז על 50 שמורות טבע, הארץ, 27 במאי 1956 זאב שיף, 50 שמורות טבע בישראל, הארץ, 4 ביוני 1956 מנחם רהט, הר מירון - שמורת טבע, מעריב, 27 בפברואר 1966
יון פריבאגו

יון פריבְיאַגו (ברומנית: Ion Pribeagu; ‏ 27 באוקטובר 1887– 25 ביוני 1971), היה שם העט העיקרי של הסופר, המשורר ההומוריסטן היהודי רומני יצחק לאזארוביץ' (Isac Lazarovici). החל משנת 1962 חי והתאזרח בישראל. המשיך לכתוב בשפה הרומנית. איסאק (יצחק) לאזארוביץ' נולד בסוליצה, במחוז בוטושאן, ברומניה. יצחק לזרוביץ' נודע בסטירות המחורזות שלו, שהתפרסמו בכתבי עת רבים. הוא פרסם במספר שמות עט, תחילה כ-Sachi Disperatu (השם הפרטי, Sachi, הוא גרסה של שמו הפרטי ושם המשפחה, Disperatu, פירושו ברומנית "המיואש") ולאחר מכן Ion Palavră, Ivan Turbincă, Ion Vraiște, Vasile Ispravă, Vasile Găină עד שהתקבע ב"יון פריביאגו". פריביאגו פרסם לראשונה ב-1912, בכתב העת Facla (הלפיד) והחל מ-1913 ערך את כתב העת ההומוריסטי Caricatura (קריקטורה). הוא היה פעיל בשבועון Pardon (סליחה) ויצירות אקטואליות שלו הוצגו על במות התיאטראות הרומניים Cărăbuş, Eforia, Colos ו-Alhambra. ב-1926, בתיאטרון החדש בבוקרשט, הציגו מופע שלו בשם Treanca, fleanca, mere acre, שהגיע לאלף מופעים ברחבי רומניה. הוא ערך גם את העמוד ההומוריסטי של העיתון Dimineaţa (הבוקר). הוא השתתף בכתבי עת רבים, בין היתר ב: Rampa, Dimineaţa, Curierul Israelit, Ordinea, Facla, Caricatura, Umorul, Israelitul, Raţiunea, Ilustraţiunea, Pagini literare, Junimea evree, Ţânţarul, Scânteia, Stampa, Tribuna, Scena, Hatikvah, Cronicarul, Glasul Bucovinei, Adevărul ועוד. פריביאגו היה קצר קומה והרכיב משקפיים עם מסגרת עבה. הוא נהג להציג את עצמו כ-"Mic şi al dracului" (קטן אך שד משחת). בשנת 2005, שנים רבות אחר מותו של פריביאגו, הוציא לאור טשו סולומוביץ' ברומניה אנטולוגיה של כתביו תחת השם "Mic şi al dracului". בתקופת הרדיפות של המשטר אנטונסקו היה פריביאגו אחד מבני הערובה היהודים של השלטונות. הוא כתב את הטקסטים ההומוריסטים עבור המופעים של קונסטנטין טנאסה בשנים 1939 - 1944. שידורי רדיו, בהם פריביאגו הקריא את שיריו הסטיריים, זכו לפופולריות רבה. בנובמבר 1942 נכלל ברשימת הסופרים היהודים שנאסרו לפרסום ברומניה תחת משטר אנטונסקו. בשנת 1962, בגיל 75, עלה לישראל, והצטרף לבנו ולשלוש בנותיו. בישראל פרסם משיריו בכתב העת הישראלי בשפה הרומנית ויאצה נואסטרה (Viaţa Noastră) וכתב את הטקסטים עבור שני מופעים ברומנית, שהועלו בארץ על ידי חתנו האמרגן טאופיל רולר, בעלה של בתו פויקה (שנפטרה ב-8 בספטמבר 2013), והשתתפו בו שחקנים שבאו מהתיאטרון היהודי הממלכתי בבוקרשט, ביניהם חתנו פטר לייסט (אחד המופעים הוא Tablete din Ţara Sfântă רשימות מארץ הקודש). פריביאגו התגורר אצל בתו ביאנקה עד פטירתו בשנת 1971. Vârfuri de spadă‏, 1914 "חודי חרבות" București noaptea‏, 1922 "בוקרשט בלילה" București Iași‏, 1922 "בוקרשט - יאשי" Strofe ștrengare‏, 1934 "שירים שובבים" Miere și venin "דבש וארס" Puncte de foc‏, 1963 "נקודות אש" - הופיע בישראל Mic și al dracului. Antologia unui rege al umorului, Editura Teșu, 2005, Evrei din România, breviar biobibliografic, הוצאת HASEFER, בוקרשט, 2008, עמוד 303. כתבה ותמונה עם יון פריבאגו במרכזה בעיתון הווירטואלי של עיריית נצרת עילית. יון פריבאגו - שירים אתר המציג שירים של יון פריבאגו (ברומנית) יש גם מקורות הטוענים שנולד בבוזאו
בוסניאקים

בוסניאקים (בוסנית: ביחיד Bošnjak, קרי בושניאק; ברבים Bošnjaci, קרי בושניאצי) הוא כינויה של קבוצה אתנית סלאבית דרומית המתרכזת בבוסניה והרצגובינה, עם מיעוטים בחלקים אחרים של יוגוסלביה לשעבר (סרביה, מונטנגרו, קוסובו, סלובניה, קרואטיה ומקדוניה). בני הקבוצה מאופיינים בזיקתם הגאוגרפית-היסטורית לאזור בוסניה, בהשתייכותם לדת האסלאם (הפלג הסוני-חנפי) החל במאות ה-15 וה-16, בשפתם – בוסנית, ובתרבותם המשותפת. עקב מאפיינים אלה מכונים הבוסניאקים גם מוסלמים בוסנים (ולעיתים פשוט "בוסנים", אלא שמונח זה משמש גם להגדרת בני כל הקבוצות האתניות בבוסניה והרצגובינה). בעבר, לפני שהכינוי "בוסניאקים" נכנס לשימוש, כדי להבחין בינם לבין קבוצות אתניות אחרות בבוסניה והרצגובינה (ובשאר הבלקן), היו מכנים אותם פשוט "מוסלמים". באנגלית הם מכונים "בוסניאקים" או בצורה בהתאם לדתם, "בוסנים-מוסלמים". במחצית המאה ה-19, לאחר השתלטות האימפריה האוסטרו-הונגרית על שטחי בוסניה-הרצגובינה של ימינו, היגרו בוסניאקים מוסלמים שלא רצו לחיות תחת שלטון נוצרי לשטחי האימפריה העות'מאנית. אלפים מהם הגיעו לארץ ישראל שם קיבלו אדמות ליישוב מידי השלטון העות'מאני שחיפש להגדיל את רווחי המיסים והתבואה מן הארץ הדלילה באוכלוסין, ונקראו "בושנאקים" בפי האוכלוסייה המקומית דוברת הערבית. בחלוף השנים הם נטמעו באוכלוסייה הערבית המקומית, ושם המשפחה נשמר אצל חלק מצאצאיהם בהטיות שונות (בושנאק, בושנק וכדומה). הבוסניאקים הם גורם אתני בולט בכפר מנדא ועראבה. הכפר הפלסטיני יאנון שבקרבת שכם הוא ביתן של 40 משפחות בוסניאקיות שהיגרו לשם לאחר שהגיעו לארץ ישראל, קבוצה נוספת התיישבה בקיסריה, שם בנו לעצמם בתים על שרידי החומה הצלבנית ועשו שימוש מחודש בחורבות המבנים העתיקים. בתקופת מלחמת העולם השנייה התגייסו בוסניאקים בני בוסניה והרצגובינה לדיוויזיה ה-13 של האס אס (Handschar, מילולית: "פגיון"). הבוסנים בישראל מדיה וקבצים בנושא בוסניאקים בוויקישיתוף יצחק שכטר, ‏רישום הקרקעות בארץ-ישראל במחצית השנייה של המאה הי"ט, קתדרה 45, תשרי תשמ"ח, 1987 מרדכי קידר | אינתיפאדת האכזבה העצמית, באתר מידה, ‏2014-11-13 רוני אגסי, לא רק הורדוס: האירופאים שחיו בין עתיקות קיסריה לפני 100 שנה, באתר הארץ, 7 ביוני 2017 ערך זה הוא קצרמר בנושא קבוצות אתניות ובנושא בוסניה והרצגובינה. אתם מוזמנים לתרום לוויקיפדיה ולהרחיב אותו.
מאטה (פירושונים)

האם התכוונתם ל... מאטה – משקה עתיר קפאין העשוי חליטת עלים. MATE – סביבת שולחן עבודה אישים: מאטה הארי – רקדנית הולנדית שהתפרסמה כמרגלת במלחמת העולם הראשונה מאטה אמריטננדמאיי – מנהיגה רוחנית מדרום הודו אדוארדו מאטה – מנצח ומלחין מקסיקני. חואן מאטה – כדורגלן ספרדי מטה
עיצור ענבלי, חוכך, אטום

עיצור ענבלי חוכך אטום הוא צליל עיצורי נפוץ בשפות מדוברות רבות. סימן ה-IPA לעיצור הוא כי יוונית קטנה /χ/, ובמערכת X-SAMPA הוא נכתב כ-X. זהו הצליל לאותיות ח ו-כ"ף רפה בעברית מודרנית. זהו גם צליל האות הערבית خ. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.
עיצור לועי, חוכך, אטום

עיצור לועי חוכך אטום הוא צליל עיצורי המצוי במספר שפות מדוברות. סימן ה-IPA לעיצור הוא /ħ/, ובמערכת X-SAMPA הוא נכתב כ-\X. זהו הצליל הישן ל-ח וניתן היה לשמעו בהגיות העברית המקראית והטברנית במילה כגון אחד: . הגייה זו נשמרה בישראל רק בפי בני עדות המזרח, ובפרט בפי יוצאי תימן. זהו גם צליל האות הערבית ح. פרק זה לוקה בחסר. אנא תרמו לוויקיפדיה והשלימו אותו.
רובין גיב

רובין יו גיב, CBE (באנגלית: Robin Hugh Gibb; 22 בדצמבר 1949 – 20 במאי 2012) היה זמר ומלחין בריטי שהתפרסם כחבר ומייסד להקת הבי ג'יז, יחד עם אחיו התאום מוריס גיב, ואחיו הגדול בארי גיב. בנוסף היה לו אח צעיר, אנדי גיב, שהתפרסם בקריירת סולו. רובין גיב נולד בדאגלס באי מאן שבבריטניה להורים אנגליים, מאוחר יותר עברה המשפחה למנצ'סטר ובהמשך לבריזביין, שבאוסטרליה. גיב החל את הקריירה בלהקה יחד עם שני אחיו ולאחר הצלחתם הראשונה שבו לבריטניה וזכו בהכרה עולמית בהמשך. בשנת 2004, העניק צ'ארלס ללהקת הבי ג'יז את אות מסדר האימפריה הבריטית בארמון בקינגהאם בזכות תרומתם למוזיקה. עם מכירות תקליטים שנאמדות בכ-200 מיליון עותקים, הפכה להקת הבי ג'יז לאחת הלהקות המצליחות ביותר בכל הזמנים. גיב נפטר ממחלת הסרטן ב-20 במאי 2012. אתר האינטרנט הרשמי של רובין גיב רובין גיב, ברשת החברתית פייסבוק רובין גיב, ברשת החברתית אקס (טוויטר) רובין גיב, ברשת החברתית אינסטגרם רובין גיב, במסד הנתונים הקולנועיים IMDb (באנגלית) רובין גיב, באתר AllMusic (באנגלית) רובין גיב, באתר MusicBrainz (באנגלית) רובין גיב, באתר דיזר רובין גיב, באתר Yandex.Music (ברוסית) רובין גיב, באתר Discogs (באנגלית) רובין גיב, באתר Songkick (באנגלית) רובין גיב, באתר Genius רובין גיב, באתר SecondHandSongs רובין גיב, באתר DNCI רובין גיב, באתר בילבורד (באנגלית) רובין גיב, באתר טיידל (באנגלית) עינב שיף‏, רובין גיב מת: כשהבי ג'יז הושוו לביטלס, באתר וואלה, 21 במאי 2012 נדיר: אביב גפן מארח את רובין גיב, באתר וואלה, 22 במאי 2012 בן שלו, הרטיטו את ליבנו: פרידה מדונה סאמר ורובין גיב, באתר הארץ, 22 במאי 2012 רובין גיב, באתר "Find a Grave" (באנגלית) רובין גיב (1949-2012), דף שער בספרייה הלאומית Toronto SUN, liver failure Tumblr Pinterest Google Plus Reddit LinkedIn Email Share Gibb died from kidney, Tumblr, Pinterest, Google Plus, Reddit, LinkedIn, Email, CelebrityMick Jagger is a great-grandfather again, court loom CelebrityNipsey Hussle’s suspected killer caught; charges, CelebrityPHOTOS: Car in police chase crashes into Taylor Swift’s gate, Felicity Huffman due in court in college admissions scam CelebrityLori Loughlin, Gibb died from kidney, liver failure | Toronto Sun, ‏2012-05-27 (באנגלית) Zoe Griffin, ‏'Bitter-sweet' trip to palace for Bee Gees, The Telegraph, 28 May 2004
תפילת מוסף של שבת

תפילת מוסף של שבת היא תפילת מוסף מיוחדת הנאמרת רק בשבת. תפילה זו נאמרת כנגד קרבן מוסף שהיו מקריבים בשבת בבית המקדש. המבנה של תפילת המוסף של שבת הוא תפילת שבע- שלוש הברכות הראשונות (שבח) ושלוש האחרונות (הודאה) הקבועות לכל תפילת עמידה וביניהם "מעין המאורע" - ברכה המזכירה את השבת. בברכה האמצעית אומרים את הפסוקים בתורה המפרטים את קרבן מוסף של שבת, וכן מתפללים לבניין בית המקדש ולהשבת העבודה בו. על פי נוסח אשכנז, ספרד, איטליה, רומניא, פרובאנס ורוב קהלות הספרדים, הברכה פותחת בפיוט שמיוסד בראשי תיבות של הא' ב' בסדר תשר"ק: "תִּכַּנְתָּ שַׁבָּת רָצִיתָ קָרְבְּנוֹתֶיהָ", ובנוסח עדות המזרח ונוסח ספרד אחרי התשר"ק מופיעות מנצפ"ך. על פי נוסח הרמב"ם, נוסח בלדי של יהודי תימן וחלק מהספרדים: "למשה צוית על הר סיני מצוות שבת זכור ושמור". הקטע האחרון של הברכה זה לשאר תפילות השבת "או"א רצה (נא) במנוחתנו ... ברוך אתה ד' מקדש השבת". ערך מורחב – אתה יצרת כאשר חל ראש חודש בשבת, נאמרת ברכה שונה הפותחת במילים "אַתָּה יָצַרְתָּ עוֹלָמְךָ מִקֶּדֶם כִּלִּיתָ מְלַאכְתְּךָ בַּיּום הַשְּׁבִיעִי" וחותמת ב"בָּרוּךְ אַתָּה ד' מְקַדֵּשׁ הַשַּׁבָּת וְיִשְׂרָאֵל וְרָאשֵׁי חֳדָשִׁים". תפילת מוסף זה נוסח הספרדי המקורי, אלא שהאר"י העדיף את נוסח "תכנת שבת", ולכן רוב קהילות הספרדים אמצו את נוסח זה. הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
עיצור לועי, חוכך, קולי

עיצור לועי חוכך קולי הוא צליל עיצורי הנפוץ במספר שפות מדוברות. סימן ה-IPA לעיצור הוא /ʕ/, ובמערכת X-SAMPA הוא נכתב כ-\?. זהו הצליל הישן ל-ע, וניתן היה לשמעו בהגיות העברית המקראית והטברנית במילה כגון עולם . הגייה זו נשמרה בישראל רק בפי בני עדות המזרח, ובפרט בפי יוצאי תימן. זהו גם צליל האות הערבית ع. עיצור זה נפוץ בשפות השמיות. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.